OpenLLM-France/wikimedia huggingface dataset:
# Karolína Kokešová

Karolína Kokešová (Brno, Txèquia, 22 de febrer de 1996) és una model i reina de bellesa txeca, guanyadora del concurs Miss Univers Czechia 2021. Anteriorment va ser coronada com a Miss Global Czechia i Miss Global 2019. Va créixer a Praga i viu a Brno. Va estudiar en la gestió de destinacions turístiques.
El 25 d’agost de 2019 Kokešová es va unir al certamen Česká Miss 2019 al Hudební divadlo Karlín de Praga. Es va classificar com a segona classificada i finalment va perdre la guanyadora Barbora Hodačová. El 18 de gener de 2020, Kokešová representarà Txèquia a la final del certamen internacional Miss Global 2019 a l'estat d'Oaxaca, Mèxic. Va guanyar la competició i va ser coronada Miss Global 2019 per la titular sortint Sophia Ng de Hong Kong. El 16 d’octubre de 2021, Kokešová va ser nomenada Miss Univers Txèquia 2021 i representarà Txèquia al certamen Miss Univers 2021 a Eilat, Israel.

## Referències

* ↑ Respirar profundament! Aquesta bellesa representarà la República Txeca al concurs de bellesa més prestigiós del món, Miss Univers
* ↑ Un altre èxit de la bellesa txeca! Així és com el guanyador del concurs mundial retalla els titulars d’una revista estrangera

## Enllaços externs

* Web oficial de Česká Miss
* Karolína Kokešová a Instagram
# Leopoldo Fortunato Galtieri

Leopoldo Fortunato Galtieri Castelli, (Caseros, província de Buenos Aires, 15 de juliol de 1926 - Buenos Aires, 12 de gener de 2003) va ser un militar argentí que va ocupar de facto la presidència de la Nació entre 1981 i 1982, durant el període conegut com a Procés de Reorganització Nacional. Per a contenir el fort descontentament popular amb la situació política i econòmica, va intentar desviar les tensions declarant la guerra al Regne Unit per la sobirania sobre les Illes Malvines. Va abandonar el càrrec després del gran fracàs militar. Les seves accions com a comandant de les Forces Armades van provocar la seva condemna pel Consell Suprem de les Forces Armades durant el govern del president Raúl Alfonsín. Va ser indultat per Carlos Menem, però va morir mentre complia presó preventiva sota arrest domiciliari per una altra causa.
# Etheostoma tetrazonum

Etheostoma tetrazonum és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hikari

Hikari (光市, Hikari-shi) és una ciutat de la prefectura de Yamaguchi, al Japó.
El febrer de 2016 tenia una població estimada de 52.524 habitants. Té una àrea total de 91,94 km².

## Geografia

Hikari està situada a la regió del sud-est de la prefectura de Yamaguchi, de cara al mar de Suo-nada pel sud. El riu Mitsui creua la ciutat de nord a sud-oest.

## Història

El 1940 la ciutat de Shunan fou reanomenada ciutat de Hikari. Hikari annexà la ciutat de Murozumi l'1 d'abril de 1943 i el poble de Yamato el 4 d'octubre de 2004.

## Referències

* ↑ «光市／ホーム (Pàgina de la ciutat de Hikari)» (en japonès). Ajuntament de Hikari, 29-02-2016. Arxivat de l'original el 2007-09-05. [Consulta: març 2016].

## Enllaços externs

* Pàgina web de l'ajuntament de Hikari Arxivat 2007-09-05 a Wayback Machine. (japonès)
# Macrhybopsis hyostoma

Macrhybopsis hyostoma és una espècie de peix cipriniforme de la família dels ciprínids que es troba a Nord-amèrica: Estats Units.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams 2004: Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Fort Bridger

Fort Bridger és una concentració de població designada pel cens dels Estats Units a l'estat de Wyoming. Segons el cens del 2000 tenia 400 habitants.

## Demografia

Segons el cens del 2000, Fort Bridger tenia 400 habitants, 158 habitatges, i 114 famílies. La densitat de població era de 77,6 habitants/km².
Dels 158 habitatges en un 34,8% hi vivien nens de menys de 18 anys, en un 56,3% hi vivien parelles casades, en un 10,8% dones solteres, i en un 27,8% no eren unitats familiars. En el 24,1% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,96.
Per edats la població es repartia de la següent manera: un 28,8% tenia menys de 18 anys, un 7% entre 18 i 24, un 29% entre 25 i 44, un 25% de 45 a 60 i un 10,3% 65 anys o més.
L'edat mediana era de 35 anys. Per cada 100 dones de 18 o més anys hi havia 93,9 homes.
La renda mediana per habitatge era de 32.031 $ i la renda mediana per família de 33.750 $. Els homes tenien una renda mediana de 36.354 $ mentre que les dones 17.344 $. La renda per capita de la població era de 16.662 $. Entorn de l'11,6% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Bridger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Fort Bridger». American Fact Finder. Oficina del Cens dels Estats Units, 12-01-2010.
# Kossenko

Kossenko (en rus: Косенко) és un poble (un khútor) de l'óblast de Rostov, a Rússia, segons el cens rus del 2010 tenia 47 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Leopoldo Federico

Leopoldo Federico (Buenos Aires, 12 de gener de 1927 - Buenos Aires, 28 de desembre de 2014) fou un director d'orquestra, compositor i bandoneonista argentí.

## Biografia

Federico va començar a tocar de molt jove. Als 17 anys ja interpretava el bandoneó al cabaret Tabarís de Buenos Aires. Més tard tocà a les orquestres de Carlos Di Sarli, Ástor Piazzolla, Horacio Salgán i Mariano Mores. Va dirigir l'Orquesta Estable de Radio Belgrano durant més d'una dècada i el 1958 en va formar una de pròpia, amb la qual va tocar fins que es va morir, malgrat que els últims anys de vida tenia dificultats per caminar. Com a compositor, destaquen les obres Que me juzgue Dios, Cabulero i Al galope. Va rebre nombrosos premis, entre els quals el Gardel a la trajectòria, el Grammy llatí en dues ocasions i el Premio Senador Domingo Faustino Sarmiento que atorga la Cambra Alta del Congrés argentí. El 2002 el van declarar ciutadà il·lustre de Buenos Aires.

## Referències

* ↑ «Murió Leopoldo Federico, leyenda del tango» (en castellà). La Nación. Arxivat de l'original el 28 de desembre 2014. [Consulta: 29 desembre 2014].
* 1 2 3 Santos Coelho, Guillermo dos. «Murió Leopoldo Federico, una de las máximas figuras del tango» (en castellà). Clarín. [Consulta: 29 desembre 2014].
* ↑ «Leopoldo Federico fue distinguido por el Senado» (en castellà). La Nación. Arxivat de l'original el 28 de desembre 2014. [Consulta: 29 desembre 2014].
# Hiraga Gennai

    En aquest nom japonès, el cognom és Hiraga.
Hiraga Gennai (平賀 源内, 1729–79, o Kyoho 13-An'ei 13) va ser un farmacòleg, estudiant d'estudis occidentals, metge, escriptor, pintor i inventor japonès del període Edo, conegut pels seus Erekiteru (generador electroestàtic), Kandankei (termòmetre) i Kakanpu (roba d'amiant). També va escriure l'assaig satíric "Tirant-se pets".
Nascut en una família samurai de classe baixa, el seu pare era Shiraishi Mozaemon (Yoshifusa), la seva mare era del clan Yamashita, i va tenir molts germans. El seu nom real era Kunitomo (国倫), però també va fer servir els noms de ploma Kyūkei (鳩渓), Fūrai Sanjin (風来山人) (el seu principal nom de ploma literari), Tenjiku rōnin (天竺浪人) i Fukuchi Kigai (福内鬼外). Tanmateix, el nom pel que se'l coneix millor és "Gennai".
Primer va estudiar herbes medicinals a Osaka, amb Toda Kyokuzan, abans de traslladar-se a Edo el 1757. Allà va estudiar amb Tamura Ransui, i va escriure una sèrie de llibres, alguns sobre temes científics o de la natura, algunes novel·les satíriques, en els gèneres kokkeibon i dangibon. En els seus experiments científics, va buscar menes minerals, va teixir amiant, va calcular temperatures i va treballar amb l'electricitat estàtica. Gennai també va estudiar les tècniques de la pintura i de la ceràmica occidentals, i va produir una certa quantitat d'obres en aquest estil.
Interessat en els minerals, va intentar diverses vegades obrir noves mines sense èxit. En una ocasió, frustrat i enfurismat per la repetida manca de suport dels ciutadans de la zona, va matar un dels seus deixebles en un atac de ràbia. Arrestat i enviat a la presó, hi va morir el 1779.
# Macrhybopsis storeriana

Macrhybopsis storeriana és una espècie de peix cipriniforme de la família dels ciprínids.

## Morfologia

Els mascles poden assolir els 23 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991: Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Evika (cràter)

Evika és un cràter d'impacte en el planeta Venus de 20,3 km de diàmetre. Porta el nom d'un antropònim tàtar, i el seu nom va ser aprovat per la Unió Astronòmica Internacional el 1994.

## Referències

* ↑ «Evika». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Kossoi Brod

Kossoi Brod (en rus: Косой Брод) és un poble de l'óblast d'Irkutsk, a Rússia, que el 2012 tenia 12 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
* ↑ ИркутскстатPlantilla:Недоступная ссылка
# Fort Bravo

Fort Bravo (títol original en anglès Escape from Fort Bravo) és una pel·lícula estatunidenca dirigida per John Sturges i estrenada l'any 1953. Ha estat doblada al català.

## Argument

Durant la Guerra de Secessió, Fort Bravo s'ha convertit en un camp de presoners confederats. Per la seva ubicació allunyada i als bel·licosos apatxes que es troben a la zona, és molt difícil escapar. Tot i així, els presoners que ho van intentar van ser capturats pel comandant Roper (William Holden), un home implacable. Un grup de presoners desenvolupa un pla per poder escapar-se. Aconsegueixen portar al fort a una atractiva dona del sud, Carla Forester (Eleanor Parker), que haurà de distreure l'atenció del comandant. Al principi tot indica que el pla tindrà èxit, però el comandant no adopta l'actitud adequada respecte a la dona, per la qual cosa les seves relacions es ressenten.

## Crítica

Especialitzat en cinema d'acció, el sòlid realitzador John Sturges va brillar particularment en l'àmbit del western, al qual va aportar títols com Duel de titans, L'últim tren de Gun Hill, Els set magnífics i fins i tot pel·lícules al llindar del gènere, com Conspiració de silenci o la paròdia La batalla dels turons del whisky.
Fort Bravo n'és un altre exemple, dirigit abans dels seus títols més coneguts. Emmarcada en el clàssic conflicte entre unionistes i confederats, la pel·lícula planteja un doble front de lluita entre aquests bàndols i també contra els indis. Sturges va fer una feina competent i professional, però sense l'impecable vigor dels seus millors títols. Hi destaca el clímax finals i la feina dels actors, encapçalats per dos dels ídols sexuals de l'època -William Holden i Eleanor Parker- i John Forsythe, el futur patriarca de Dinastia.

## Repartiment

* William Holden: Capità Roper
* Eleanor Parker: Carla Forester
* John Forsythe: Capità John Marsh
* William Demarest: Campbell
* William Campbell: Caporal Young
* Polly Bergen: Alice Owens
* Richard Anderson: Tinent Beecher
* Carl Benton Reid: Coronel Owens
* John Lupton: Bailey

## Referències

* ↑ esadir.cat. Fort bravo. esadir.cat.
* ↑ «Fort bravo». The New York Times.
# Leucadendron

Leucadendron és un gènere d'angiospermes de la família de les proteàcies (Proteaceae) endèmic d'Àfrica del Sud on forma part important de la vegetació de l'ecoregió fynbos.

## Característiques

Les espècies del gènere Leucadendron són arbusts, de fins a 3 m d'alt, de fulla persistent o arbrets de fins a 16 m d'alt. Les fulles estan cobertes d'una pilositat cerosa de vegades platejada, precisament Leucadendron literalment significa "arbre blanc". Les infructescències són estructures similars a les pinyes i contenen nombroses llavors.

## Algunes espècies

Conté 114 espècies.
| Leucadendron dregei Leucadendron dubium Leucadendron elimense Leucadendron ericifolium Leucadendron eucalyptifolium Leucadendron flexuosum Leucadendron floridum Leucadendron foedum Leucadendron galpinii Leucadendron gandogeri Leucadendron glaberrimum Leucadendron globosum Leucadendron grandiflorum Leucadendron gydoense Leucadendron immoderatum Leucadendron lanigerum Leucadendron laureolum Leucadendron laxum Leucadendron levisanus Leucadendron linifolium Leucadendron loeriense | Leucadendron loranthifolium Leucadendron macowanii Leucadendron meridianum Leucadendron meyerianum Leucadendron microcephalum Leucadendron modestum Leucadendron muirii Leucadendron nervosum Leucadendron nitidum Leucadendron nobile Leucadendron olens Leucadendron orientale Leucadendron osbornei Leucadendron platyspermum Leucadendron pondoense Leucadendron procerum Leucadendron pubescens Leucadendron pubibracteolatum Leucadendron radiatum Leucadendron remotum Leucadendron roodii | Leucadendron rourkei Leucadendron rubrum Leucadendron salicifolium Leucadendron salignum Leucadendron sericeum Leucadendron sessile Leucadendron sheilae Leucadendron singulare Leucadendron sorocephalodes Leucadendron spirale Leucadendron spissifolium Leucadendron stellare Leucadendron stelligerum Leucadendron strobilinum Leucadendron teretifolium Leucadendron thymifolium Leucadendron tinctum Leucadendron tradouwense Leucadendron uliginosum Leucadendron verticillatum Leucadendron xanthoconus |

## Galeria fotogràfica

* Leucadendron loriense
* Leucadendron pubescens
* Leucadendron salignum

## Referències

* ↑ «WFO - Leucadendron R.Br.». [Consulta: 26 juliol 2023].
# Escobar de Polendos

Escobar de Polendos és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 219 | 228 | 249 | 245 | 220 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Insitor

Insitor és un cràter sobre la superfície del planeta nan Ceres, situat amb el sistema de coordenades planetocèntriques a -9.1 ° de latitud nord i 126.51 ° de longitud est. Fa un diàmetre de 26 km. El nom va ser fet oficial per la UAI el 14 de desembre del 2015 i fa referència a Insitor, déu de la sembra i l'empelt de la mitologia romana.

## Referències

* ↑ "Insitor". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Hongshiïta

La hongshiïta és un mineral de la classe dels elements natius. Anomenada així per la localitat tipus, el poble de Hongshi.

## Classificació

La hongshiïta es troba classificada en el grup 1.AG.45 segons la classificació de Nickel-Strunz (1 per a Elements; A per a Metalls i aliatges intermetàl·lics i G per a Aliatges metàl·lics PGE; el nombre 45 correspon a la posició del mineral dins del grup). En la classificació de Dana el mineral es troba al grup 1.2.3.1 (1 per a Elements natius i aliatges i 2 per a Metalls del grup del platí i aliatges; 3 i 1 corresponen a la posició del mineral dins del grup).

## Característiques

La hongshiïta és un mineral de fórmula química PtCu. Cristal·litza en el sistema trigonal. La seva duresa a l'escala de Mohs és 4.

## Formació i jaciments

S'ha descrit a l'Àsia, Europa i Amèrica del Nord. En diopsidites actinolititzades amb cert contingut d'apatita.

## Notes

* ↑ Mindat diu que el color és gris.
* ↑ Web Mineral diu que el color és gris plom/bronze.

## Referències

* 1 2 3 4 5 6 «Hongshiite» (en anglès). Mindat. [Consulta: 7 novembre 2015].
* 1 2 Web Mineral.com (anglès)

## Bibliografia

* Yu, T.-H., Lin, S.-J., Chao, P., Fang, C.-S., Huang, C.-S. (1974): A preliminary study of some new minerals of the platinum group and another associated new one in platinum-bearing intrusion in a region in China. Acta Geologica Sinica, 2, 202-218.
* Peng, Z., Chang, C., Ximen, L. (1978): Discussion on published articles in the research of new minerals of the platinum-group discovered in China in recent years. Acta Geologica Sinica, 4, 326-336.
* Ding, K. (1980): Further studies of the minerals “isoplatincopper” and “hongshiite”. Scientia Geologica Sinica, 2, 168-171.
* Cabri, L.J. (1981): Platinum group elements: mineralogy, geology, recovery. Canadian Institute of Mining, Metallurgy and Petroleum, 54, 109.
* Yu Zuxiang (1982): New data on hongshiite. Bulletin of the Institute of Geology, Chinese Academy of Sciences 1982(4), 75-81 (in Chinese with English abstract). - American Mineralogist (1984), 69, 411-412 (abstract).
* Kwitko, R., Cabral, A.R., Lehmann, B., Laflamme, J.H.G., Cabri, L.J., Criddle, A.J., and Galbiatti, H.F. (2002) Hongshiite, PtCu, from itabirite-hosted Au-Pd-Pt mineralization (jacutinga), Itabira district, Minas Gerais, Brazil. Canadian Mineralogist: 40: 711-723.
# Maite Ruiz de Austri

Maite Ruiz de Austri (Madrid, 1959) és una escriptora, guionista i directora de cinema i televisió espanyola, especialitzada en programes per a nens i joves. Fins al moment ha dirigit cinc pel·lícules i una sèrie per a televisió. Pertany a CIMA, (Associació de Dones Cineastes) i és membre de l'Acadèmia de Ciències i Arts Cinematogràfiques d'Espanya.
Entre els nombrosos i importants premis que ha rebut en la seva dilatada carrera destaquen: dos Premis Goya a la millor pel·lícula d'animació per La llegenda del vent del Nord (1995) i per ¡Qué vecinos tan animales! (1999), dues medalles d'Or a The Houston International Film Festival i medalla de plata i medalla de bronze a The New York TV Festival. El 2017 va visitar Barcelona per participar en el II Fòrum d'animació: Dones i animació, la indústria des dels marges.

## Filmografia

* 1992 - La llegenda del vent del Nord
* 1995 - El regreso del viento del Norte
* 1998 - ¡Que vecinos tan animales!
* 2001 - La leyenda del unicornio
* 2008 - Animal Channel
* 2010 - El tesoro del rey Midas
* 2013 - El extraordinario viaje de Lucius Dumb

## Referències

* ↑ De la Rosa, Emilio; Bendazzi. Cine de animación en España dins Cartoons: cien años de cine de animación (en castellà). 2003. Madrid: Ocho y medio, p. 559. ISBN 849583944X.
* ↑ Ruiz de Austri, Maite «Mi trayectoria profesional». GREDITS, 2017, pàg. 158. Arxivat de l'original el 2018-03-07 [Consulta: 6 març 2018]. Arxivat 2018-03-07 a Wayback Machine.

## Enllaços externs

* Entrevista a Noticias de Álava Arxivat 2017-03-09 a Wayback Machine.
# FHQ

FHQ té els següents significats:
* Casernes Generals del Führer (del seu nom en alemany Führerhauptquartiere), nom comú de les diverses seus utilitzades per Adolf Hitler
* Florida Historical Quarterly, revista acadèmica sobre història de Florida publicada per la Florida Historical Society
# Khanat Kazakh (sèrie de televisió)

Kanat Kazakh (títol original Қазақ Хандығы) és una minisèrie històrica kazakh sobre l'origen del Kazakhstan. Produïda per Arman Assenov. Dirigida per Rustem Abrashev. Es basa en la trilogia de novel·les històriques escrites per Ilyas Yesenberlin Els nòmades.
Consisteix en 20 episodis dividits en 10 parts.
Fou una reacció a la burla de Borat i les declaracions de menyspreu de l'aleshores president de Rússia Putin respecte el país. Entre els crèdits de la sèrie hi ha l'aleshores president del Kazakhstan Nazarbayev. S'estrenà el desembre de 2016.
Es va promoure com una sèrie similar a Game of Thrones. Es pretén que siga un element del poder tou del Kazakhstan.

## Referències

* 1 2 3 «Kazajistán produce una miniserie histórica para divulgar sus orígenes». El Confidencial, 2016 [Consulta: 2 setembre 2017].
* ↑ Mirovalev, Mansur «New Kazakh TV series a riposte to Putin and Borat». Al Jazeera, 2016 [Consulta: 2 setembre 2017].
* 1 2 3 Lillis, Joanna «Kazakhstan creates its own Game of Thrones to defy Putin and Borat». The Guardian, 27-01-2016 [Consulta: 2 setembre 2017].
# Formiguer arlequinat

El formiguer arlequinat (Rhegmatorhina berlepschi) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva pluvial del centre del Brasil amazònic.

## Referències

* ↑ «Formiguer arlequinat». Cercaterm. TERMCAT, Centre de Terminologia. Rev. 10/05/2021(català)